Diari Oficial de la Generalitat Valenciana


Sumari del DOGV 9373, del 01-07-2022 (2022/6050)

RESOLUCIÓ de 15 de juny de 2022, de la Conselleria de Política Territorial, Obres Públiques i Mobilitat, per la qual s'aprova la modificació pressupostària MC2022-03, inclusió del projecte FN500, Noves infraestructures logístiques, associat al capítol 6, Inversions reals, del programa 513.31 ATMV, per a tramitar el contracte CMAYOR/2022/03Y04/37, SAE.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9373

Data del DOGV
:   01-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6050


Data del document
:   15-06-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 15 de juny de 2022, de la Conselleria de Política Territorial, Obres Públiques i Mobilitat, per la qual s'aprova la modificació pressupostària MC2022-03, inclusió del projecte FN500, Noves infraestructures logístiques, associat al capítol 6, Inversions reals, del programa 513.31 ATMV, per a tramitar el contracte CMAYOR/2022/03Y04/37, SAE. [2022/6050]  
  
Vista la proposta del director gerent de data 13 de juny de 2022, per la qual es posa de manifest la necessitat d'inclusió del projecte d'inversió FN500, Noves infraestructures logístiques, en el capítol 6, Inversions reals, del programa 513.31, ATMV, per a poder tramitar l'expedient de contractació CMAYOR/2022/03Y04/37, subministrament, instal·lació i implantació d'un sistema d'ajuda a l'explotació i informació a passatgers (SAEIP) i d'un sistema de ticketing (gestió automatitzada de bitllets) i monètica, així com dels serveis de manteniment de tals elements per a l'Autoritat de Transport Metropolità de València (ATMV), finançat amb fons del Pla de recuperació, transformació i resiliència.  
En virtut del que es disposa en l'article 26 de la Llei 8/2021, de 30 de desembre, de pressupostos de la Generalitat per a l'exercici 2022.  
De conformitat amb el que s'estableix en el Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València (ATMV), que contempla com a funció del Consell d'Administració, en l'article 8.1.i, l'aprovació de les modificacions pressupostàries, si bé aquesta funció es troba delegada en la direcció-gerència per Resolució de 23 de setembre de 2021, del president del Consell d'Administració de l'Autoritat de Transport Metropolità de València (DOGV 04.10.2021), sempre que no afecte les funcions previstes en l'article 8.1.b, c) i d) del Decret 81/2017, resolc:  
  
  
Únic  
Aprovar la modificació pressupostària d'inclusió en el pressupost per a 2022 de la ATMV, del projecte d'inversió FN500, Noves infraestructures logístiques, en el capítol 6, Inversions reals, del programa 513.31, ATMV, per a poder tramitar l'expedient de contractació CMAYOR/2022/03Y04/37, subministrament, instal·lació i implantació d'un sistema d'ajuda a l'explotació i informació a passatgers (SAEIP) i d'un sistema de ticketing i monètica així com dels serveis de manteniment de tals elements per a l'Autoritat de Transport Metropolià de València (ATMV), finançat amb fons del Pla de recuperació, transformació i resiliència.  
  
València, 15 de juny de 2022.- La consellera de Política Territorial, Obres Públiques i Mobilitat: Rebeca Torró Soler.